Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 1 Pv 773/11/1102	Bratislava II, 7.1.2013
EEČ : 2-9-17-2013

U Z N E S E N I E

Trestná vec:	obvinená XXXXX a spol.  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
po vzájomnej dohode obvinené v presne nezistenom čase dňa 19.09.2011 do 15:26 hodiny v Bratislave na Koceľovej 26 v budove Strednej odbornej školy pre deti so sluchovým postihnutím po tom, čo odomkli skrinku poškodenej XXXXX jej odcudzili z peňaženky odloženej v skrinke platobnú kartu č. XXXXX vydanú k účtu č. XXXXX vedeného v Slovenskej sporiteľni, a.s., pri ktorej bol napísaný na papieriku  PIN kód a následne dňa 19.09.2011 o 15:26:43 hodine po tom, ako si vyžiadali informáciu o zostatku finančných prostriedkov na uvedenom účte, z bankomatu Tatrabanky, a. s. na Račianskom Mýte l/A v Bratislave vykonali za použitia uvedenej platobnej karty neoprávnený výber finančnej hotovosti vo výške 120,- €, čím poškodenej XXXXX spôsobili škodu vo výške 120,- €
Podľa §216 odsek 2 Trestného poriadku je určená všetkým obvineným skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
     Uznesením vyšetrovateľky 2. Oddelenia všeobecnej kriminality, Odbor kriminálnej polície, Okresného riaditeľstva PZ XXXXX II pod ČVS: ORP-1588/2-OVk-B2-2011 bolo dňa 28.01.2012 podľa § 206 ods. 1 Trestného poriadku vznesené obvinenie ml. XXXXX a ml. XXXXX za úmyselný prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona a prečin krádeže podľa § 212 ods. 1 Trestného zákona formou spolupáchateľstva podľa § 20 Trestného zákona, na tom skutkovom základe, ako je uvedený vo výrokovej časti tohto uznesenia. 

     Obvinená ml. XXXXX a ml. XXXXX sú dôvodne podozrivé zo spáchania úmyselného prečinu neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona a prečinu krádeže podľa § 212 ods. 1 Trestného zákona formou spolupáchateľstva podľa § 20 Trestného zákona, za ktoré tento zákon v osobitnej časti ukladá trest odňatia slobody, ktorého horná hranica neprevyšuje päť rokov. 

     Obvinená ml. XXXXX a ml. XXXXX sa priznali k spáchaniu skutku, za ktorý sú stíhané, oľutovali svoje konanie. Zároveň pri svojom výsluchu v prípravnom konaní, po poučení, súhlasili s podmienečným zastavením trestného stíhania.

     Obvinená ml. XXXXX a ml. XXXXX neboli prejednávané za priestupok a doposiaľ taktiež neboli súdne trestané. Poškodenej XXXXX uhradili na jej účet dňa 5.12.2012 a 6.12.2012 každá osobitne 60 eur. 

     Obvinené sa k trestnému činu priznali, s uvedeným postupom podľa § 216 ods. 1 Trestného poriadku súhlasili, a vzhľadom na vyššie uvedené skutočnosti, osoby mladistvých obvinených, s prihliadnutím na ich doterajší život a na okolnosti prípadu som dospela k záveru, že u obvinených ml. XXXXX a ml. XXXXX sú splnené podmienky na rozhodnutie o podmienečnom zastavení trestného stíhania a toto rozhodnutie možno považovať za dostačujúce. 

      Podľa § 216 ods. 2 Trestného poriadku som obvineným súčasne určila skúšobnú dobu v trvaní 1 roka.

      Na základe vyššie uvedeného som rozhodla tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Javorová
prokurátorka